Lenga ossitan-a

L'Ossitan o Lenga d'Òch a l'é na lenga romanza parlà da 2 milion ëd përson-e ant Ossitània, ant le valade sud-òvest dël Piemont (vardé valade ossitan-e) e ant la Val d'Aran an Catalogna.

La lenga ossitan-a a l'é 'dcò ciamà Provensal. Costì a l'é sò nòm ëstòrich, ma provensal a l'é 'dcò 'l nòm ëd na variant ëd la lenga ossitan-a.
Ossitan ëdcò a smon dij problema perchè a l'é ël nòm savant dël dialèt lengadossian; ëdcò coj ëd Piemont, sovens a son costumà a dì Nosto Modo për ciamé soa lenga. Quaidun a deuvra 'dcò la paròla fransèisa Patois, ch'a veul mach dì "dialèt", ma al di d'ancheuj a l'é considerà dëspresiativ.

 Pais andoa a l'é parlà 
A l'é parlà specialment an Fransa, ma anche Italia e Spagna.

 Le variant regionaj 
Na division grossera dle variant regionaj dl'ossitan a peul esse costa:
 nord-ossitan: auvergnat, limosin, vivaro-alpin
 ossitan mojen: lengadossian, provensal
 gascon

 Literatura 
L'autor pì avosà a l'é Frédéric Mistral, premi Nobel për la Literatura dël 1904, con na poesìa scrita dël 1859 dal tìtol Mirèio.

A l'ha scrivù ëdcò ël Tresor dòu Felibrige, un dissionari dla lenga d'òch ch'a conten pì che 75.000 paròle.

 Classificassion 
Në schema 'd classificassion ëd l'Ossitan a peul esse:

 lenghe indoeuropenghe
 lenghe romanze
 lenghe romanze ossidentaj
 lenghe gal-romanze
 lenghe ossitan-e

 Còdes ISO 
 Còdes ISO 639-1: OC
 Còdes ISO 639-2: OCI
 Còdes ISO 639-3: OCI

 Arferiment bibliogràfich për chi a veul fé dj'arserche pì ancreuse 
 http://www.sil.org/iso639-3/documentation.asp?id=oci

Categorìa:Lenghe dla Fransa
Categorìa:Lenghe dla Spagna
Categorìa:Lenghe dl'Italia
Categorìa:Lenghe romanze